o
Olkaa hedelmälliset
Moninkertaistukaa
MERITÄHTI Valtakunnan laajeneminen
Kuvittele maata, jossa olisi hyvä elämänlaatu.
Vesihuolto ja talous toimisivat. Ilmanlaatu olisi hyvä.
Se houkuttelee ihmisiä. Tuo maa on Jumalan valtakunta.
Se laajenee ja muodostaa siirtokuntia.
Sillä on lempeä hallitsija, joka tuntee henkilökohtaisesti kaikki.
SIIRTOMAITA PERUSTAVA VALTAKUNTA
Puhutaan Jumalan valtakunnan laajenemisesta.
Paikallaan pysyvä valtakunta ei laajene.
Muutosvoimainen, laajeneva valtakunta on imperiumi.
Se on voima, joka valtaa kansoja -
ja kutsuu ihmisiä liittymään imperiumiin.
Danielin kirjassa on profetia Jeesuksesta.
Kivilohkare irtautui vuoresta, ei ihmiskäden voimasta, -
ja murskasi Nebukadnessarin näkemän patsaan.
Kivestä kasvoi vuori, joka täytti koko maan.
Näin kerrotaan Dan. 2:ssa.
Jumalan valtakunta on laajenemassa, -
kunnes siitä tulee vuori.
Raamatun kielessä vuori tarkoittaa vallan määrää.
Miten Jumalan valtakunta laajenee?
Se ei ainoastaan kasva, se moninkertaistuu.
Moninkertaistuminen on valtakunnan laajenemisen ydinperiaate.
Yksi johtaa toisen Kristukselle, tämä taas jonkun toisen.
He liittyvät kotikirkkoihin. Nekin moninkertaistuvat.
Niistä tulee verkosto, josta kehittyy alueellinen seurakunta, -
kuten Rooman, Korinton, Helsingin ja Buenos Airesin seurakunta.
Ne alkavat muuttaa ympäristöään valtakunnan kulttuurilla.
Alueelliset seurakunnat moninkertaistuvat -
ja laajenevat Bhutaniin, Libyaan ja Malediiveille.
Siirtomaiden historiassa monet imperiumit, kuten Persia, -
ryöstivät kansoja viemällä rikkauksia ja orjia.
Roomalaiset olivat ensimmäisiä, jotka toimivat eri tavalla.
He valtasivat alueita mutta säästivät kansat.
He asettivat valloitetuille alueille käskynhaltijan.
He lähettivät alueelle vähintään 300 roomalaista asumaan.
He ymmärsivät, että 300 ihmistä pystyivät muodostamaan kulttuurin.
He eivät pelkästään tyytyneet valtaamaan Israelia tai Egyptiä.
He perustivat roomalaisen siirtokunnan -
roomalaisen kulttuurin sillanpääasemaksi vihollisalueelle.
Jumalan valtakunnassa on sama ajatus.
Pyritään voittamaan kokonaisia alueita, kansoja ja ammattiryhmiä -
luomalla sillanpääasemiin valtakunnan malliyhteiskuntia, -
joilla on voima kantaa hedelmää ja moninkertaistua.
Ne vaikuttavat koko ympäröivään alueeseen evankeliumilla.
Ytimessä on ihmisiä, joilla on valtava polte.
Historiaa ovat tehneet ihmiset, joilla on ollut valtava rakkaus, -
omistautuminen ja polte.
Skotti John Knox on kuuluisa rukouksestaan: -
"Jumala, anna minulle Skotlanti tai kuolen."
Jumala antoi hänelle Skotlannin, ja sitten hän kuoli.
Hän anoi palavasti kokonaista aluetta.
Jumala loi eri kansat ympäri maailman, -
jotta Jumalan valtakunta valtaisi heidät -
ja asettaisi heidät Kuninkaan alaisuuteen.
Heidän tulisi ilmentää valtakunnan kulttuuria alueellaan niin, -
että naapurit alkavat haluta sitä, mitä heillä on.
Jos elämme Jumalan valtakuntaa todeksi tällä tavalla, -
kansakunnat alkavat haluta Jumalan valtakuntaa.
Esimerkkinä mainitsen erään keskiamerikkalaisen valtion.
Monet halusivat rakentaa koulun ja kirkon -
kaupungintalon eteen.
Karibianmeren alueelta tuli ihmisiä, -
jotka halusivat opettaa päättäjille valtakunnan periaatteita.
He onnistuivat niin hyvin, -
että pormestari antoi tontin heille ilmaiseksi.
He rakensivat sille koulutuskeskuksen.
He olivat osoittaneet sellaista luonnetta ja omistautumista, -
että pormestari halusi heidän vaikutuksensa jatkuvan alueella.
Näin valtakunta laajenee siirtokuntien rakentamisen kautta.
Roomalaiset toivat tämän ajatusmallin ensimmäisenä.
Valtakunnan näkökulmasta Eedenin puutarha -
oli kuin Jumalan siirtokunta, -
jossa Jumala, ihminen ja luonto olivat sopusoinnussa.
Paholainen tuhosi kaiken. Jumala ei silti hylännyt puutarha-ajatusta.
Jumalalla on puutarhoja ympäri maailman.
Mikä on ensimmäinen askel, kun halutaan vallata uusi alue?
Kaikkialla maailmassa on olemassa valtakunta-ihmisiä.
Heistä suurin osa elää kuitenkin -
uskonnollisten järjestelmien sisällä.
Kun heitä rohkaisee -
ja kokoaa ne, jotka eivät välitä uskonnosta, -
vaan jotka noudattavat valtakunnan periaatteita, -
syntyy sillanpääasema.
Jos seurakunnan johtaja omaksuu ajatuksen, -
mitä käytännön avainohjeita annat?
Miten seurakuntia muutetaan tähän suuntaan?
Aluksi ei pidä tehdä mitään.
Kannattaa antaa valtakunnan sanoman vallata kaikkien sydämet.
Sitten on hyvä kääntyä koko heimona uuteen suuntaan.
Ei pidä ajatella vain itseään ja omaa seurakuntaa.
Kannattaa rohkaista kaikkia ihmisiä liittymään.
Se voi lähteä käyntiin seurakunnan johtajista, -
kunhan he eivät yritä rakentaa heidän omaa valtakuntaansa.
Kaikki lähtee siitä, että halutaan tehdä sitä, mitä Jumala siunaa.
Johtajat, joilla on tämä nöyryys, ovat hyvässä asemassa.
APOSTOLISTEN PUUTARHOJEN ISTUTTAMINEN
Jumala loi ihmiselle ja eläimille puutarhan.
Puutarha on rajattu alue, -
jolla ihmiset ja eläimet elivät sopusoinnussa.
Ap. t. 17:26:ssa sanotaan: "Yhdestä ihmisestä Hän loi koko ihmissuvun."
"Hän sääti kansoille määräajat ja asuma-alueiden rajat," -
"jotta ihmiset etsisivät Jumalaa ja ehkä hapuillen löytäisivät Hänet."
"Jumala ei kylläkään ole kaukana yhdestäkään meistä."
Jumala on luonut monta puutarhaa, ei ainoastaan Eedeniä, -
jotta jotkut oivaltaisivat, -
että heidän tehtävänsä on perustaa Jumalan siirtokuntia.
Ihmisillä, joista se alkaa, kuten John Knox tai Abraham, -
on yleensä apostolinen tai profeetallinen mielenlaatu.
Heidät lähetetään laskemaan perustukset.
Ef. 2:20:ssä sanotaan, -
että Jumalan huoneessa apostolit ja profeetat ovat perustuksia.
Apostolit ja profeetat yhdessä tekevät perustustyön -
Jumalan siirtomaatoiminnassa.
Jos perustana ovat evankelistat, pastorit tai opettajat, -
Jumala ei anna kestäviä ja moninkertaistavia voimavaroja.
Kun halutaan vallata jokin tietty alue, -
maaoikeudet ja oikeus pyytää Jumalalta aluetta -
kuuluvat maan alkuperäisille asukkaille, -
kuten Amerikan alkuperäisväestölle, saamelaisille ja aborginaaleille.
Jumala on asettanut heille asuma-alueet.
He ovat ihmisiä, jotka etsivät Jumalaa ja pyytävät Häneltä, -
kuten Ps. 2:ssa, kansoja perinnöksi.
Alkuperäiskansojen jälkeläiset tulevat Jumalan eteen -
ja valtakunnan periaatteen mukaisesti anovat Jumalaa.
Raamatussa puhutaan vahvan miehen sitomisesta ja ryöstämisestä.
Kun he tekevät alueesta siirtokunnan -
ja ilmentävät Jumalan valtakunnan kulttuuria, -
alkuperäiskansat astuvat taas uuteen valoon.
Ei pidä istuttaa lännen kirkkoa, -
vaan viedä heille valtakunta, jonka Jeesus toi.
Sen jälkeen he voivat pyytää Jumalaa -
antamaan heille heidän oma alueensa valtakunnan siirtokunnaksi
Tämä apostolinen tehtävä meillä on vielä edessämme.
Mikä on ensimmäinen askel alueella, jossa valtakuntaa ei vielä ole?
Joka paikassa on aina olemassa pieni alkuryhmä.
Joskus tarvitaan sitä, että joku tulee ulkopuolelta -
ja pyytää Jumalalta aloituslupaa.
Jotkut lähetystyöntekijät ovat jo toimineet näin.
He ovat itkeneet kansan puolesta.
Kun alueelta on noussut ihmisiä, joilla on sama polte, -
Jumala siirtää hengellisen vastuun läheteiltä heille.
ELÄ VALTAKUNTA TODEKSI ENNEN KUIN SAARNAAT SITÄ
Koska perinteinen kristinusko on ollut voimaton, -
Kristuksen nimeä ei ole otettu vastaan.
Euroopassa suhtaudutaan kirkkoon torjuvasti.
Valtakunnan laajeneminen ei ole pelkkiä sanoja ja puhetta.
Ihmisten täytyy nähdä konkreettinen esimerkki siitä, -
miten valtakunta toimii.
Jeesus toimi näin ennen kuin Hän aloitti julistustoimintansa.
Hän eli sitä todeksi.
Ellemme elä sitä ensin todeksi, emme voi julistaakaan.
Muuten meitä syytetään tekopyhyydestä.
Kun aloin puhua tästä, ihmiset halusivat vierailla kotonamme.
Voimme puhujalavoalla esittää miten hyvää ihmistä tahansa, -
mutta kotona saatamme olla hirviöitä.
Kotimme osoittaa, millaisia todella olemme, -
kun olemme lemmikkiemme ja lastemme seurassa.
Säilytämmekö rauhamme myös ongelmien keskellä?
Valtakuntaa ei pidä elää todeksi ainoastaan seurakunnan kokouksissa.
Sitä pitää elää todeksi kaikilla elämänalueilla.
Voimmeko elää sitä todeksi perheissämme?
Voiko meillä olla koulutusjärjestelmä, -
joka ei pelkästään ruoki työelämän sortokoneistoa?
Voimmeko toimia kulttuurin alalla paremmin kuin muut?
Voimmeko olla parempia ja hedelmällisempiä talouden alalla?
Säilytämmekö rauhamme?
Entä politiikan ja vallan alalla?
Voimmeko suhtautua tyynemmin kansallismielisiin asioihin -
ja luottaa siihen, että kaiken takana Jumala hallitsee?
Sitä on elettävä todeksi, kuten Israel eli Gosenissa.
Gosen oli erilainen maakunta Egyptissä.
Meidän on elettävä sitä todeksi uudella tavalla.
Muuten evankeliointi- kampanjat eivät pure.
Emme silloin ole ratkaisu, olemme yhä ongelma.
Valtakunta laajenee, kun elämme sitä todeksi ennen kuin julistamme.
Onko tämä sanoma etenkin vanhemmille?
On. Jos vanhemmat eivät näytä esimerkkiä, -
miten lapset voisivat seurata?
Vanhemmat eivät voi antaa sitä, mitä heiltä itseltään puuttuu.
Pyydän isovanhempia kääntämään sydämensä lapsiaan kohtaan.
Vanhemmat kääntävät sydämensä lapsiaan kohtaan.
Sillä tavalla syntyy ketjureaktio.
Me kaikki tiedämme, miten perinteinen kokouskaava menee.
Mikä olisi hyvä kokousmalli?
Ollaan mahdollisimman radikaaleja. Palataan alkujuurille.
Jeesus antoi esimerkin elämällä ihmisten keskuudessa.
Hän aterioi ja vieraili ihmisten kodeissa.
Hän puhui vertauskuvin Jumalan valtakunnasta.
Hän toimi Valtakunnan korkeajännitteellä.
Se herätti kysymyksiä.
Kun elää niin, että ihmiset alkavat kysellä, -
he vastaanottavat Valtakunnan vastauksia.
Ongelmamme on ollut, että annamme vastauksia, vaikkei kukaan kysy.
Meidän on ansaittava oikeus tulla kuulluksi -
kaikilla elämänalueilla.
Liittyykö tämä Israelin alku- peräiseen yhteiskuntajärjestelmään?
Ennen kuningasten aikaa oli vallalla hallittu anarkia.
Kansalla oli tuomareita. He pyysivät Jumalalta kuningasta, -
koska kaikilla muillakin kansoilla oli kuningas.
Alkuperäinen järjestelmä taisi olla Jumalan suunnittelema.
Olet oikeassa. Jumala halusi olla heidän kuninkaansa, -
mutta he valitsivat seurata naapurikansojen mallia.
Jumala halusi tehdä Israelista malliyhteiskunnan, -
jota katsellessaan ihmiset olisivat ymmärtäneet, -
millainen on maa, joka seuraa Jumalaa.
Sen talous oli kehittynyt. Maa oli velaton.
Juutalaiset eivät noudattaneet sitä.
Suunnitelma onnistui jotenkuten, -
mutta kansa päätyi lopulta pakkosiirtolaisuuteen.
Kristittyjen on varottava, ettei heille käy samoin.
Mekin saatamme mukautua siihen, mitä naapurimme tekevät.
Palataan takaisin Valtakunnan juurille.
Silloin ihmiset alkavat kysellä, mikä on salaisuutemme.
Miksi lapsenne eivät kapinoi? Miksi säilytätte rauhan kriisissä?
Se on alusta, jolta julistetaan evankeliumia.
VALTAKUNTA TAI BABYLONIA
Taiwanissa tehdään paljon itsemurhia.
Taiwanilainen pastori halusi muuttaa tilannetta.
Hallitus uskoi tässä asiassa kohtaloon.
Pastori luki Vanhan testamentin turvakaupungeista.
Hän tarjosi vaihtoehtoa itsemurhalle.
Hän sanoi: "Ennen kuin tapat itsesi, tule käymään luonamme."
Hän muodosti heistä toivon kyliä, turvakaupunkeja.
Sadat ovat löytäneet sieltä uskon ja elämäntarkoituksen.
Taiwanin oikeusjärjestelmä kiinnostui mallista.
Pastorilta kysyttiin, mikä on hänen salaisuutensa.
Juuri tällaisesta minä puhun.
Meidän täytyy toimia samoin kaikilla elämänaloilla.
Kun ihmiset kysyvät, voimme kertoa Jumalan valtakunnasta.
Jeesus sanoi kerran fariseuksille: -
"Jumalan valtakunta temmataan teiltä pois" -
"ja annetaan niille, jotka tuottavat sen hedelmää."
Jumalan valtakuntaa tarjotaan kokonaisille kansoille.
Valtakunnan kansalaisten tiimit, jotka ovat erikoistuneet -
esimerkiksi kulttuurin, tekniikan, lain ja urheilun alalle, -
tarjoavat kansoille valtakunnan voimavaroja ja viisautta.
Jotkut kansakunnat avautuvat kokonaan.
Ne alkavat noudattaa valtakunnan periaatteita.
Samaan aikaan paholainen värvää joukkojaan.
Se rakentaa Babyloniaa.
Raamatun loppulehdillä kaksi voimaa taistelee ihmissieluista.
Ilm. 18:ssa mainitaan apostolit, profeetat ja pyhät.
He ovat pyhä ihmisryhmä, joka on niin iso uhka Babylonialle, -
että babylonialaiset joutuvat epätoivon valtaan.
Perinteinen kirkko ei ole sellainen uhka Babylonialle.
Jos Jumalan kansa palaa valtakuntaan ja sen tapoihin, -
voima alkaa virrata ja aletaan perustaa siirtokuntia.
Siitä syntyy liike, joka voittaa puolet maailmasta Kristukselle.
Silloin ylistys menee vain yhdelle nimelle, -
ei metodeillemme, ideoillemme eikä nimikylteillemme, -
vaan Jumalan Karitsalle, Kristukselle.
Jeesus vertasi Ihmisen Pojan paluuta siihen, -
että kaksi miestä on pellolla, toinen otetaan, toinen jätetään.
Tilanne on silloin 50-50.
Puolet jätetään, puolet otetaan.
Viisi morsiusneitoa otetaan sisään, viisi jätetään ulkopuolelle.
Kuningatar Esterikin sai puolet valtakunnasta.
Jumalan kirkkaus täyttää maan niin kuin vedet peittävät meren.
Se on yli 50 prosenttia.
Yli puolet maailman väestöstä voidaan opetuslapseuttaa.
Se kuulostaa mahdottomalta monen mielestä.
Meidän täytyy palata valtakunnan meritähti-periaatteiseen.
Meritähti pystyy moninkertaistumaan.
Sen jokainen solu sisältää sen DNA:n.
Sitä ei voi tuhota leikkelemällä ja ahdistamalla, -
koska pienestäkin osasta kasvaa uusi eläin.
Jumalan asioita ei pystytä tuhoamaan.
Se kasvaa sitä enemmän, mitä enemmän sitä vainotaan.
Kutsun kaikki uskomaan tähän itseni ja Jeesuksen kanssa, -
ja vastaanottamaan Hänet takaisin 50-50-tilanteeseen.
MIKSET KYSY JUMALALTA NYT, -
MITÄ TEHDÄ SEURAAVAKSI -
JA MITKÄ ASIAT PITÄÄ JÄTTÄÄ
LISÄTIETOJA OHJELMAN KOTISIVUILTA
TÄYTTÄKÄÄ MAA, MONINKERTAISTUKAA
Suomennos: Marianne Tenetz